Trubadurul
În afara preocupărilor sportive, Octav Luchide a desfășurat, în paralel, numeroase activități culturale. A fost secretar al Operei Române în perioada 1926-1928 și a tradus libretele a 13 opere, printre care pot fi menționate "Trubadurul", "Traviata" sau "Nevestele vesele din Windsor". A fost cunoscut ca un filatelist pasionat: a adunat o colecție impresionantă de timbre, a publicat singur sau în colaborare mai multe lucrări de filatelie și a fost membru al Consiliului Filateliștilor din România.